Facebook group encourages people to report if they are contaminated in order to help authorities (authorities cannot use the data, however).
FaktatjekAndreas SøndergaardDaniel Greneaa Hansen | 24. marts 2020 kl. 18:09 |  \n\n\n\n\n\n\n\n\n\n\n Print, I en ekstremt populær facebookgruppe forsøger tusindvis af danskere at hjælpe sundhedsmyndighederne med at indsamle data om coronavirus. Desværre regner Statens Serum Institut ikke med at kunne bruge oplysningerne til noget. Men de glæder sig over den store interesse for at hjælpe., Bemærk: Denne artikel blev udgivet for over en måned siden, , , , Medlemstallet i en facebookgruppe, som har til formål at hjælpe sundhedsmyndighederne med at indsamle data på coronavirus, galopperer i disse dage af sted., Gruppen, der går under navnet\xa0‘Danmarks mørketal - Covid-19 (Corona)’, blev oprettet 21. marts ved middagstid, og siden da har over 400.000 facebookbrugere meldt sig ind i gruppen., Omkring 230.000 danskere har svaret på et spørgeskema i gruppen, hvor man kan angive informationer om sit helbred. På den måde håber gruppen at kunne bistå de danske sundhedsmyndigheder i jagten på mere information om den verserende coronavirus, der har fået det tekniske navn sars-cov-2, og som er årsag til, at mennesker verden over i øjeblikket rammes af sygdommen covid-19., I spørgeskemaet er der i alt syv valgmuligheder, hvor man blandt andet kan angive, at man slet ikke har været syg, at man er rask efter anden sygdom end coronavirus, eller at man er ramt af virussen., “Vi har et håb om, at dette kan hjælpe, da vi jo ved, at information spreder sig hurtigst gennem sociale medier, så måske vi kan udnytte den styrke her,” står der i gruppebeskrivelsen., Men Statens Serum Institut, der blandt andet indsamler data om udbredelsen af covid-19-sygdommen blandt danskere, regner ikke med at kunne bruge facebookgruppens resultater i deres arbejde. De er dog glade for den store interesse for\xa0at hjælpe, fortæller\xa0Steen Ethelberg, der er professor og afsnitsleder i Statens Serum Instituts Afdeling for Infektionsepidemiologi og Forebyggelse., “Det er da glædeligt, at så mange gerne vil hjælpe sundhedsmyndighederne, men vi må nok også være ærlige og sige, at sådan som spørgeskemaet er udformet, kan det ikke sige noget generelt om covid-19 i den danske befolkning,” siger han til\xa0TjekDet., , , , , Selvom rigtig mange danskere har svaret på spørgeskemaet, er det ikke ensbetydende med, at de er repræsentative for hele den danske befolkning, påpeger Steen Ethelberg. Derfor skal man være påpasselig med at konkludere alt for meget på baggrund af resultaterne., “Man skal selvfølgelig være varsom med, om man kan oversætte den indsamlede data direkte til det, man ville få i et rigtigt videnskabeligt studie. Det kan man nok ikke i det her tilfælde,” siger han., Hos Statens Serum Institut har man allerede værktøjet Influmeter, som Steen Ethelberg er medansvarlig for. Her kan de, der ønsker det, ugentligt indtaste oplysninger om eventuelle symptomer på influenza og andre vira ved at tilmelde sig en mailservice., , Men selv i Influmeter-spørgeskemaerne tager Steen Ethelberg og hans kolleger forbehold for, at der er visse usikkerheder, når man beder folk indrapportere deres egne symptomer. Derfor skal spørgsmålene være præcise og velovervejede, så folk ikke misforstår eller fejltolker dem., “Det kan godt være svært at skelne almindelig sæsoninfluenza fra covid-19 ud fra svar på et spørgeskema, så der er nogle forbehold, men der er jo også forskelle på de to sygdomme. Ved influenza får man ofte ret pludseligt høj feber, der udvikler sig i løbet af nogle få timer, så det kan man jo eksempelvis spørge ind til og på den måde skelne mellem forskellige sygdomme,” siger han., Netop måden, der spørges på i facebookgruppen, får også Asmus Leth Olsen til at tage sine forbehold angående validiteten på gruppens afstemning., Han er professor MSO på Københavns Universitet, hvor han blandt andet beskæftiger sig med kvantitativ metode, og\xa0ifølge ham vil det give mere solid data at spørge ind til konkrete symptomer., “Du går jo heller ikke ned til lægen og siger, du har corona. Du går ned til lægen og forklarer nogle symptomer, og så beslutter lægen, om du har corona. Det giver i hvert fald dem, der analyserer de her data, en meget bedre mulighed for at skelne sandsynlige coronapatienter fra ikke-sandsynlige coronapatienter.”, , , , , Han påpeger også, at de næsten 230.000 facebookbrugere ikke er et brugbart tal, bare fordi det er højt., “Hvis de mennesker, der har svaret, ikke ligner befolkningen, så er antallet ret ligegyldigt. Som udgangspunkt har vi i facebookgruppen ikke særlig gode muligheder for at finde ud af, hvad gennemsnitsalderen, kønsfordelingen, regionsfordelingen og så videre er på de folk, der har svaret,” siger Asmus Leth Olsen., Trods de klare forbehold for metoden i facebookgruppens spørgeskema glæder Steen Ethelberg sig bestemt over, at så mange danskere blander sig i sundhedsdebatten og har lyst til at hjælpe myndighederne med dataindsamling., “Det er glædeligt, at så mange mennesker gerne vil hjælpe til med at finde ud af, hvordan den her epidemi udvikler sig. Og hvis man kan involvere en så stor del af befolkningen og på den måde få information direkte fra dem, så er det da som udgangspunkt positivt,” siger han., , I beskrivelsen af facebookgruppen skriver administratoren, at han er klar over, at resultatet af spørgeskemaet langtfra er præcist. Asmus Leth Olsen understreger da også, at han i sin kritik af metoden slet ikke er ude på at pege fingre ad selve initiativet., “Jeg vil ikke slå nogen mennesker i hovedet på grund af det her. Jeg synes, at alle gode kræfter, der prøver at estimere det her, er godt,” siger han., Personen bag den ekstremt populære facebookgruppe hedder Kristian Mody, og han forstår godt, at Statens Serum Institut ikke kan bruge spørgeskemaets resultater. Men derfor kan gruppen godt have sin berettigelse alligevel, mener han., "Sundhedsmyndighederne havde nok gjort det på en anden måde, men jeg synes, at afstemningen giver et interessant billede af, hvordan det ser ud. Jeg skriver selv tallene ned dagligt, og måske det på et tidspunkt om nogle uger kan fortælle en interessant historie," siger han til TjekDet., Kristian Mody fortæller, at flere facebookbrugere har spurgt ham, om ikke han vil omformulere nogle af spørgsmålene, eller om man ikke også kan få lov til at svare på familiemedlemmers vegne. Men han vil gerne have, det går ordentligt til, så det er han ikke gået med til., I det hele taget har den store interesse for gruppen været overvældende, så lige nu lader han den egentlig bare passe sig selv., "Den lever lidt sit eget liv lige nu, så jeg forsøger ikke at blande mig for meget. Men det er da flot, at så mange mennesker har været inde og svare," siger Kristian Mody., , Kan neglelak og kunstige negle gemme på coronavirus?, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	230.000 danskere fortæller på Facebook, om de har corona-symptomer - desværre forgæves - TjekDet - leveret af Mandag Morgen







